Tommy Urhaug (født 16. juni 1980) er en norsk handikappidrettsutøver i bordtennis (klasse 4/5) og kommer fra Manger i Alver kommune. Han begynte å spille bordtennis som 14-åring og deltok i Europamesterskapet i bordtennis første gang i 1997. I 1999 vant han EM for første gang, og har spilt på heltid etter dette. Han har deltatt i Paralympiske sommerleker siden 2000, og vant sin første gullmedalje under sommerlekene 2012 i London. Han representerer Stord Bordtennisklubb.